als_Latn dik_Latn azb_Arab
Qeriqi: Javën që vjen do të protestojmë
Edhe pse Faik Fazliu, nga Komisioni për Verifikimin e listave të veteranëve ka bërë të ditur se të hënën do të publikohen listat e zonave të Pashtrikut, Shalës e Dukagjinit, një gjë e tillë siç duket nuk do ti ndalojë protestat e paralajmëruar nga veteranët.
Xhevdet Qeriqi kryetar i Këshillit për Mbrojtjen e të Drejtave të Luftëtarëve të UÇK-së, ka thënë për Indeksonline se janë duke planifikuar që javën që vjen të mbajnë një protestë.
Qeriqi ka thënë se procesi për verifikimin e listave të veteranëve është duke u zgjatur shumë.
“Ky proces po vonohet kaq shumë dhe kanë kaluar dy vite e gjysmë dhe ende nuk po dihet një datë se kur do të përfundojë, ne jemi të dëshpëruar dhe çdo herë jemi duke diskutuar me veteranë dhe është një kërkesë e vazhdueshme tyre që të protestojnë këtë javë që vjen”, ka thënë Qeriqi.
Ai më pas ka theksuar se gjatë ditë së sotme do të vazhdojë me takimet e tij në teren për të diskutuar lidhur me atë se si do të veprojnë të hënën.
“Ne do ta shqyrtojmë këtë dhe do të shohim se si do të veprojmë të hënën, mirëpo një gjë është e qartë se edhe nëse publikohen listat ky proces do të vonohet për arsye se ka shumë ankesa edhe ato ankesa do të marrin kohë”, është shprehur Qeriqi, duke shtuar më pas se do të vazhdojë të jetë në teren në disa komuna për të biseduar me veteranët e luftës lidhur me mbajtjen e protestës.
“Do ta shohim të hënën mirëpo sigurisht këtë javë që po vjen ne po planifikojmë ta mbajmë një protestë”, ka thënë Qeriqi./
als_Latn als_Latn als_Latn als_Latn als_Latn als_Latn als_Latn als_Latn